ศูนย์ข่าวข้ามพรมแดน: เมื่อทหารไทยแอบบังคับ (กดดัน) ผู้ลี้ภัยที่บ้านหนองบัวและอุสุทะกลับมาตุภูมิ‏‏
รายงานจาก ศูนย์ข่าวข้ามพรมแดน ต่อสถานการณ์ล่าสุดของผู้ลี้ภัยบ้านหนองบัว และอุสุทะ อ.ท่าสองยาง จ.ตาก ที่ยังมีการกดดันให้ชาวบ้านอพยพกลับไปฝั่งรัฐกะเหรี่ยงจากที่เมื่อวานนี้ 8 กุมภาพันธ์ 2553 ศูนย์ข่าวข้ามพรมแดนได้รายงานสถานการณ์ที่ทหารไทยได้ส่งผู้ลี้ภัยในพื้นที่พักพิงอุสุทะกลับฝั่งพม่าไปแล้วถึง 26 ครอบครัว ( ) และเมื่อวันที่ 6 กุมภาพันธ์ 2553 ก็มีการส่งกลับผู้ลี้ภัยที่บ้านหนองบัวจำนวน 3 ครอบครัวเช่นเดียวกัน ( ) อย่างไรก็ตามเพื่อให้เกิดความกระจ่างเพิ่มมากขึ้น ทางศูนย์ข่าวฯจึงขอลำดับเหตุการณ์ระหว่างวันที 4-9 กุมภาพันธ์ 2553 เมื่อทหารไทยแอบบังคับ (กดดัน) ผู้ลี้ภัยที่บ้านหนองบัวและอุสุทะกลับมาตุภูมิอย่างละเอียด ดังนี้ทหารได้บอกให้ชาวบ้านจำนวน 30 ครอบครัวเตรียมตัวเดินทางกลับฝั่งพม่า โดยชาวบ้านกลุ่มนี้ได้ถูกทหารเรียกไปถามวันละหลาย ๆ ครั้งว่า จะกลับหรือไม่กลับ ถ้าไม่กลับก็จะไม่มีที่ให้อยู่ ไม่มีข้าวให้กิน ทำให้ชาวบ้านจำนวนหนึ่งที่รู้สึกว่า ตนเองถูกไล่อยู่ทุกวี่ทุกวัน ตัดสินใจบอกทหารว่า ยินยอมกลับ ชาวบ้านบางคนให้การว่า แค่พูดบ่นๆ พึมพำกับตนเองและเพื่อนว่ากลับก็ได้ เมื่อทหารได้ยินคำดังกล่าวก็จะเช็คชื่อทันทีว่า เป็นผู้ยินยอมพร้อมใจ/สมัครใจกลับพม่า และบอกว่า พรุ่งนี้จะมารับไปส่งตอน 7 โมงเช้าตอนเย็นมีชาวบ้านจำนวน 8 ครอบครัวตัดสินใจหนีออกจากหนองบัว เพราะเกิดความกลัวว่าจะถูกส่งกลับตอนหัวค่ำชาวบ้านที่ยังเหลืออยู่ตัดสินใจอีกครั้งว่า หัวเด็ดตีนขาดอย่างไรพรุ่งนี้ก็จะไม่ยอมกลับแน่นอน เพราะกลัวที่จะกลับไปตายและอดตายตีหนึ่งครึ่งทหารถอนกำลังออกจากบ้านหนองบัวทุกนายโดยไม่มีการบอกกล่าวตีหนึ่งครึ่งจนสว่างชาวบ้านเกิดความกลัวมาก เพราะพื้นที่พักพิงชั่วคราวอยู่ติดชายแดนชนิดมองเห็นฐานทัพทหารพม่าอีกฝั่งได้ชัดเจนเจ็ดโมงเช้า ตามที่ทหารได้นัดไว้ว่าจะมารับผู้ลี้ภัยส่งกลับ ในความเป็นจริงไม่มีทหารแม้แต่นายเดียวปรากฏแปดโมงเช้า มีทหารจำนวนหนึ่งกลับเข้ามาที่บ้านหนองบัวและเรียกให้ชาวบ้านที่ลงชื่อไว้ให้รีบเดินทางกลับบ้าน ชาวบ้านสามครอบครัวแรกรวม 12 คน ยอมเก็บของไปกับทหารโดยที่หัวหน้าพื้นที่พักพิงชั่วคราวและคนอื่นไม่ได้เห็นว่าทหารส่งกลับด้วยวิธีการใด ต่อมาทหารย้อนกลับมารับคนที่เหลือ ระหว่างที่ชาวบ้านจำนวนสองครอบครัวกำลังกวีกะวาดเก็บของอยู่ เจ้าหน้าที่ UNHCR ได้เดินทางมาถึงพอดี ทหารกลับถามชาวบ้านว่า จะเก็บของไปไหน ชาวบ้านตอบด้วยความงุนงงว่า อ้าว ก็จะให้กลับไม่ใช่หรือ ทำให้การส่งกลับยุติ ณ บัดนั้น และชาวบ้านเพิ่งทราบว่า UNHCR ไม่เกี่ยวข้องกับการส่งกลับนี้ จึงเริ่มกล้าบอกทหารว่า ไม่กลับการส่งกลับในเช้าวันนี้เป็นไปอย่างรีบเร่ง ชาวบ้านสามครอบครัวแรกยังเก็บของไม่หมดด้วยซ้ำ แต่ทหารก็บอกว่า ให้กลับมาเก็บตอนเย็น ๆ ก็ได้ แต่ตอนนี้ให้ไปก่อน แต่ในความเป็นจริงแล้วชาวบ้านก็ไม่ได้กลับเข้ามาในตอนเย็นตามที่ทหารอ้างไว้ในตอนแรกตลอดวันนี้ไม่มีทหารที่แต่งเครื่องแบบมาประจำอยู่ที่พื้นที่พักพิงชั่วคราวเลย มีเพียงทหารนอกเครื่องแบบและมี อ.ส. 1 คน เดินตรวจตราไปมาเท่านั้น ซึ่งถือว่าผิดปกติมาก เพราะทหารที่นี่ไม่ใช่มีหน้าที่เพียง ควบคุมผู้ลี้ภัยเพียงเท่นั้น แต่จะต้องทำหน้าที่ คุ้มครองชาวบ้านด้วย เพราะพื้นที่ที่นี่อยู่ประชิดประเทศพม่าUNHCR เดินทางเข้ามาที่บ้านหนองบัว ทหารได้เข้ามาประจำพื้นที่เรียบร้อยเหมือนเป็นปกติทุกประการดังที่ผ่านมาชาวบ้านที่ถูกส่งกลับไปเมื่อวานนี้จำนวน 12 คน เดินทางกลับเข้ามาที่พื้นที่เรียบร้อยแล้วการกดดันชาวบ้านผู้ลี้ภัยที่หนองบัวผ่อนคลายลงเป้าหมายของการส่งกลับชาวบ้านถูกย้ายไปที่อุสุทะแทนพื้นที่พักพิงชั่วคราวบ้านอุสุทะ เป็นพื้นที่โดดเดี่ยว ชาวบ้านขาดการติดต่อจากภายนอก และขาดผู้นำ เนื่องจากผู้นำถูกจับ (ตามที่เป็นข่าว อ่านที่ ) และผู้นำคนอื่นก็กระจัดกระจายไปอยู่ที่อื่นๆ ชาวบ้านถูกกดดันในลักษณะเดียวกันกับที่บ้านหนองบัว คือ ทหารใช้วิธีการสอบถามและให้ข้อมูลทุกวันว่า หากยังอยู่ที่นี่จะไม่มีใครให้อยู่ ไม่มีใครให้ข้าว หรือบางทีก็ถามว่า จะกลับหรือยัง เมื่อไหร่จะกลับ เป็นต้น ทำให้ชาวบ้านต่างตกอยู่ในความหวาดกลัว และตัดสินใจยินยอมที่จะกลับประเทศพม่ารวม 27 ครอบครัว มีคนๆ หนึ่งที่ชาวบ้านตีความ/คาดการณ์/เข้าใจเองว่า เป็นคนจาก Karen Refugee Committee ได้เข้ามาถามว่า ชาวบ้านจะเข้าแคมป์แม่หละหรือจะกลับพม่า แต่ชาวบ้านเกิดความกังวลว่า ข้อมูลที่ถามนี้ จะเอาไปให้ใคร จะเป็นปัญหาไหม ชาวบ้านจึงตัดสินใจไม่ตอบคำถามดังกล่าว เพราะอยู่ในสภาพหวาดกลัวมาก เกิดความไม่ไว้วางใจใครทั้งสิ้นวันนี้มีครอบครัวชาวบ้านที่อุสุทะถูกส่งกลับไปอีก 1 ครอบครัว (อีกแล้ว ) เวลาที่ศูนย์ข่าวฯกล่าวถึงคำว่า แอบบังคับ (กดดัน) ในที่นี้มีความหมายเดียวกับคำว่า Coercion ในภาษาอังกฤษ ซึ่งหมายถึง วิธีการของคนใดคนหนึ่งหรือกลุ่มใดกลุ่มหนึ่ง ที่ได้ใช้อำนาจหรืออิทธิพลบังคับให้คนใดคนหนึ่ง หรือกลุ่มใดกลุ่มหนึ่งทำตามความต้องการด้วยวิธีต่าง ๆ เช่น ใช้กำลัง ใช้วิธีการทางตรงหรือทางอ้อม ใช้กฎหมาย การบีบบังคับทางใจ ข่มขู่ เป็นต้น ซึ่งมีความแตกต่างอย่างยิ่งกับคำว่า Force ที่หมายถึง การใช้กำลังบังคับทางตรงเพียงอย่างเดียวเท่านั้น จากการรายงานข่าวด่วน : ศูนย์ข่าวข้ามพรมแดน (8 กุมภาพันธ์ 2553) ที่ศูนย์ข่าวฯรายงานว่า ที่อุสุทะส่งกลับผู้ลี้ภัยอีกกว่า 26 ครอบครัว‏ จริงๆแล้วที่ถูกต้องคือ 27 ครอบครัว
รายงานจาก ศูนย์ข่าวข้ามพรมแดน ต่อสถานการณ์ล่าสุดของผู้ลี้ภัยบ้านหนองบัว และอุสุทะ อ.ท่าสองยาง จ.ตาก ที่ยังมีการกดดันให้ชาวบ้านอพยพกลับไปฝั่งรัฐกะเหรี่ยง จากที่เมื่อวานนี้ 8 กุมภาพันธ์ 2553
ตาก,ผู้ลี้ภัย,ผู้ลี้ภัยหนองบัว,ผู้ลี้ภัยอุสุทะ,พม่า,รัฐกะเหรี่ยง